
Formål

Å ha tydelige rammer og retningslinjer som vil sikre at overnattingsstevner i Ski Svømmeklubb blir en fin opplevelse både sportslig og sosialt for alle som deltar.
Virkeområde

Retningslinjen gjelder for alle svømmere, trenere og reiseledere, som drar på tur sammen i regi av Ski Svømmeklubb.
Alle skal gjøre seg kjent med og overholde reglene nevnt i punktet nedenfor før de reiser på tur.
Reiseregler
· Vi respekterer hverandre og bidrar til å skape et godt og inkluderende miljø for alle. Vi gir positive tilbakemeldinger til hverandre og unngår å baksnakke hverandre. 

· Vi er en «Se & Bli Sett klubb», som innebærer null toleranse for alkohol eller andre rusmidler. 

· Vi representerer Ski Svømmeklubb og opptrer høflig og ansvarlig.

· Det er obligatorisk oppmøte til alt felles program på stevnet. Vi møter presis til felles måltider. 

· Vi inntar ordentlige måltider og spiser rikelig, for å ha energi for å trene fullt ut. 

· Av praktiske hensyn vil felles informasjon bli gitt i forbindelse med måltider. Ingen går fra bordet før lederne sier det er greit. 

· Ved sykdom skal hovedtrener ha beskjed. 

· Deltakelse på eventuell utflukt er valgfritt. Samtykke skal være gitt av foreldre av hensyn til utfluktens art og kostnad. 

· Utenfor hotellet eller treningsområdet skal ingen gå alene. Ingen skal heller bli igjen på hotellet eller treningsområdet alene.

· De som er yngre enn 15 år skal alltid gå sammen med noen som er eldre enn 15 år. Ansvarlige eldre blir avtalt på plass. 

· De som vil gå i butikken for å handle skal informere reiselederne om det.

· Hovedtrener vil gjøre en avtale om det evt. er greit med søtsaker, is og brus. Vi er på stevne og har fokus på å holde oss sunne.

· Følgende gjelder:

· Vi kommer alltid i tide til innsvømming, og øvelsen vi skal svømme. Vi kommer ferdig skiftet og klar. Svømmebriller og annet utstyr skal også være klar. 
· Oppmøte til øvelsen i god tid før den skal svømmes.
· Når svømmere er ferdig med øvelsen, oppholder de seg sammen med klubbens øvrige svømmere, slik at disse kan være under oppsyn av ledere eller evt. foreldre som er på turen.  

· Den enkelte har ansvar for å ta vare på sine verdisaker. 

· Hovedregelen er at alle er i ro på sine senest kl. 22:00, med mindre annet er avtalt med hovedtrener. 

· Skulle du med din oppførsel lage problemer for andre svømmere eller ledere, vil dette først bli tatt opp med deg, deretter med foreldre/foresatte. Mangel på samarbeid kan føre til hjemsendelse for egen kostnad. 

